armvectores/hy_wikipedia_2023 huggingface dataset:
Տիրան Լոքմագյոզյան

Տիրան Լոքմագյոզյան (թուրքերեն՝ Diran Lokmagözyan), հայ թուրքագետ, լրագրող, թարգմանիչ, Միջինարևելյան ուսումնասիրությունների կենտրոնի տնօրեն, ստամբուլյան «Ակոս» ամսագրի նախկին աշխատակից, Հրանտ Դինքի ընկերը։


== Կենսագրություն ==
Ծնվել է Թուրքիայի Հանրապետությունում։
2006 թվականին Հրանտ Դինքի հետ միասին Ակոսում հրապարակել է հոդված, որն ապացուցել է Մուսթաֆա Քեմալ Աթաթուրքի հոգեդուստր Սաբիհա Գյոքչենի հայտ լինելը, ում իրական անունն էր Խաթուն Սեբիլջյան։
Լրատվական Ռադիո FM106.5-ում վարում է Թուրքիայի մասին հեղինակային «Կիսալուսնի մայրամուտը» հաղորդումը։
Թուրքերենի դասագրքի, մի շարք թարգմանությունների, հոդվածների հեղինակ և համահեղինակ է։


== Հրապարակումներ ==
Ալեքսանդր Սաֆարյան, Աշոտ Սողոմանյան, Տիրան Լոքմագյոզյան, Թուրքերենի դասագիրք, հինգերորդ հրատարակություն (Երաշխավորվել է ՀՀ ԿԳՆ կողմից որպես դասագիրք բուհերի ուսանողների համար), ԵՊՀ հրատարակչություն, Երևան, 2013։


== Արտաքին հղումներ ==
Վեց օր Դերսիմում


== Ծանոթագրություններ ==
Օբրաժիևկա (գյուղ, Շոստկայի շրջան)

Օբրաժիևկա (ուկրաիներեն՝ Ображіївка), գյուղ Ուկրաինայի Սումիի մարզի Շոստկայի շրջանում։ Հիմնադրվել է 1669 թվականին։
2001 թվականի տվյալներով Օբրաժիևկա գյուղում բնակվում էր 1 419 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մերսեդես Ռուել

Մերսեդես Ռուել (անգլ.՝ Mercedes Ruehl, փետրվարի 28, 1948(1948-02-28), Քուինս, Նյու Յորք, Նյու Յորք), թատրոնի և հեռուստատեսության ամերիկացի դերասանուհի, Օսկար, Ոսկե գլոբուս, Թոնի և Սատուրն մրցանակների մրցանակակիր։


== Կենսագրություն ==
Մերսեդես Ռուելը ծնվել է 1948 թվականին փետրվարի 28-ին, Նյու Յորքի Քուինս քաղաքում, ՀԴԲ գործակալության գործակալի և դպրոցի ուսուցչի ընտանիքում։ Նա դաստիարակվել է կաթոլիկ հավատքով։ Նրա նախնիները ներգաղթել էին Իռլանդիայից, Գերմանիայից և Կուբայից։ Նա հաճախել է Նոր Ռոշելի քոլեջ, ավարտել է 1969 թվականին։
Մերսեդեսը սկսեց իր կարիերան որպես դերասանուհի տեղական թատրոնում` փոքր դերերով։ 1970-ականների վերջին նա հանդես է եկել Նյու Յորքի թատրոնների  խոշոր բեմերում՝ հասնելով մեծ հաջողությունների, 1985 թվականին «Ես Ռապապորտ չեմ» և «Բետեի և Բոյի ամուսնությունը» պիեսներում կատարած դերի համար արժանացել է Օբիի իր վերջին մրցանակներին։ 1991 թվականին նրա դերը «Կորած Յոնկերսի» պիեսում դերասանուհուն բերեց «Թոնի» մրցանակ։
1991 թվականին «Ձկնորս թագավորը» ֆիլմում  խաղացած Էնն Նեապոլիտանի դերը դասվել է  ամենահայտնի կինոդերերի շարքին։ Այդ դերի համար Մերսեդեսին շնորհվել է «Օսկար» և «Ոսկե գլոբուս» մրցանակներ, որպես «Երկրորդ պլանի լավագույն դերասանուհի»։ Նկատելի դարձան նրա դերերը այնպիսի ֆիլմերում, ինչպիսիք են «Վերջին կինոհերոսը» (1993), «Պարիր ինձ հետ» (1999) և «Ջիա» (1998) հեռուստատեսային ֆիլմում։


== Անձնական կյանք ==
Մերսեդոսն ամուսնացել է նկարիչ Դեյվիդ Գեյզերի հետ։ Նրանք 1997 թվականին միասին  տղա են որդեգրել՝ Ջեյքին։ Դրանից առաջ, 1978 թվականինին  Մերսեդեսը որդեգրել է Քրիստոֆերին, որը հետագայում դարձավ Ջեյքի կնքահայրը։


== Ֆիլմագրություն ==


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
Mercedes Ruehl
Mercedes Ruehl Archived 2018-07-26 at the Wayback Machine.
Մերսեդես Ռուել Internet Movie Database կայքում
Ruehl Rules, a May 2005 Playbill article
Brief Encounter with Mercedes Ruehl,  a May 2002 Playbill interview
Սան Տոմե (քաղաք)

Սան Տոմեն, Սան Տոմե և Պրինսիպիի մայրաքաղաքն է, նույնանուն մարզի և Ագուա Գրանդե շրջանի վարչական կենտրոնը։ Քաղաքի անվանումը թարգմանվում է պորտուգալերենից որպես «Սուրբ Թովմաս»։ Այդպես է անվանվել Թովմաս առաքյալի պատվին։ 
Երկրի բնակչության մեկ երրորդից ավելին ապրում են մայրաքաղաքում։ Բնակչությունը՝ ▲71 868 մարդ (2015):

Ինչպես ետգաղութատիրական շրջանի Աֆրիկայի երկրների մեծ մասում, այստեղ նույնպես արձանագրվել է բնակչության թվաքանակի կտրուկ աճ՝ տնտեսության ու ենթակառուցվածքների զգալի հետամնացության և մինչև անգամ ետընթացի խորապատկերի վրա։ Բնակչության ընդհանուր թվաքանակի մեջ մինչև 25 տարեկանները շուրջ 65% են կազմում։


== Ծանոթագրություններ ==
Չիստայա (գյուղ, Յարցևսկի շրջան)

Չիստայա (ռուս.՝ Чистая), գյուղ Ռուսաստանի Սմոլենսկի մարզի Յարցևսկի շրջանի կազմում։
Բնակչությունը 2007 թվականին գրանցված տվյալներով կազմում էր 90 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վիշնյովկա (գյուղ, Վիբորգսկի շրջան)

Անվան այլ կիրառումների համար տե՛ս՝ ՎիշնյովկաՎիշնյովկա (ռուս.՝ Вишнёвка), գյուղ Ռուսաստանի Լենինգրադի մարզի Վիբորգսկի շրջանի կազմում։
Բնակչությունը 2007 թվականին գրանցված տվյալներով կազմում էր 14 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Այնամուլք

Այնամուլք, գյուղ Արևմտյան Հայաստանում, Բիթլիսի վիլայեթի Սղերդի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Զահրա Լարի

Զահրա Լարի (մարտի 3, 1995(1995-03-03), Աբու Դաբի, ԱՄԷ), գեղասահորդուհի Արաբական Միացյալ Էմիրություններից, ԱՄԷ-ի կրկնակի չեմպիոնուհի։ Նա համարվում է ԱՄԷ-ի առաջին գեղասահորդուհին, ով հանդես է եկել միջազգային մակարդակներում։ Զահրան դավանում է իսլամ, մրցումներին ելույթ է ունենում հիջաբով, սակայն սրանով հանդերձ նա դարձել է առաջին գեղասահորդուհին։ Նա հույս ունի, որ կդառնա ոգեշնչման աղբյուր շատ այլ երիտասարդ կանանց համար։


=== Կենսագրություն ===
Զահրա Լարին ծնունդով Աբու Դաբիից է։ Նրա մայրիկը ծնունդով Հյուսիսային Կարոլինայից է և ընդունել է իսլամը նախքան Ատլանտայի համալսարանում հորը հանդիպելը։ Զահրան որոշել է գեղասահքով զբաղվել 11 տարեկանից՝ դիտելով «Սառույցի արքայադուստրը» ֆիլմը։ Այժմ նա սովորում է Աբու Դաբիի համալսարանում, որտեղ ուսումնասիրում է հիգիենա և շրջակա միջավայրի անվտանգություն, թեև հույս ունի շարունակել կարիերան գեղասահքում՝  դառնալով մարզիչ։ 2017 թվականին ընդգրկվել է Nike, Inc.-ի գովազդում՝ մուսուլման կանանց մասնակցությամբ։


=== Կարիերա ===


==== Վաղ կարիերա ====
Լարին չմուշկների վրա առաջին անգամ կանգնել է 13 տարեկանում Զայեդ Սպորտ Սիթիում։ Թեև մայրը սկզբում աջակցում էր նրան, որոշ ժամանակ անցավ, մինչև հայրը թույլատրեց նրան մասնակցելու մրցույթներին, քանի որ նախընտրում էր, որ աղջիկը շարունակի սահել միայն որպես հոբբի։ Սակայն, երբ տեսավ, թե որքան է աղջիկը տարված սպորտով, նա տվեց իր համաձայնությունը։


==== 2011-2012 մրցաշրջան ====
Միջազգային դեբյուտը պատանեկան մակարդակում տեղի ունեցել 2011-2012 մրցաշրջանում՝ Կանացեիում՝ Եվրոպայի գավաթի առաջնությանը։ Նա հիջաբի վարձակալության պատճառով տուգանք ստացավ, քանի որ այն հագուստի մաս չէր կազմում, ինչպես պահանջում էր Չմշկասահորդների միջազգային միությունը։ Սակայն քննարկելով հարցը Չմշկասահորդների միջազգային միության հետ՝ նրանք փոխեցին կարգը՝ թույլ տալով մրցույթներում հանդես գալ գլխաշորերով։


==== Ազդեցություն ====
Վավերագրական ֆիլմը Լարիի  և Սառցե արքայադստեր մասին, որը Լարիի կարիերայի վերաբերյալ է և Ուոլթ Դիսնեյի ազդեցությունը նրա վրա, ինչպես նաև հարցազրույցները շատերի հետ, ովքեր մասնակցել են ֆիլմի ստեղծմանը, ներկա պահին գտնվում են նկարահանումների նախապատրաստման փուլում՝ Størmerlige Productions-ում՝ #DreamBigPrincess և Լարիի ընկերության արդյունքում՝ օգնելու կանանց և սպորտաձևերին Միջին Արևելքում և նրա սահմաններից դուրս։


=== Ձմեռային ունիվերսիադա-2019 ===
Լարին մասնակցել է Ռուսաստանի Կրասնոյարսկ քաղաքում կայացած Ձմեռային ունիվերսիադա-2019-ին և և դարձել ԱՄԷ-ից առաջին գեղասահորդուհին, ով մասնակցել է Ձմեռային ունիվերսիադային։ Կարճ ծրագրում նա վաստակել է 24,90 միավոր, ինչի արդյունքում էլ հնարավորություն չի ունեցել հայտնվելու եզրափակչում։


== Ծանոթագրություններ ==
Անտոն Կուզնեցով

Անտոն Կուզնեցով (հուլիսի 20, 1967(1967-07-20), Սարատով, ԽՍՀՄ - հունիսի 10, 2013(2013-06-10), Aixe-sur-Vienne), ռուս-ֆրանսիացի դերասան, թատրոնի ռեժիսոր, բեմադրիչ, Ռուսաստանի Դաշնության վաստակավոր արտիստ (2004)։


== Կենսագրություն ==
Անտոն Կուզնեցովը ծնվել է 1967 թվականի հուլիսի 20-ին Սարատովում։
Ավարտել է № 42 միջնակարգ դպրոցը, Սարատովի պետական կոնսերվատորիայի թատերական ֆակուլտետը։ Ավարտելուց հետո ներկայացրել է Պլատոնի մենախոսությունը Ալեքսանդր Օստրովսկու «Ճշմարտությունը լավ է, երջանկությունն՝ ավելի լավ» պիեսից։
1988 թվականին ավարտել է ուսումն՝ ստանալով թատրոնի և կինոյի դերասանի մասնագիտություն։
Ավելի ուշ սովորել է Սանկտ Պետերբուրգի Թատերական արվեստի պետական ակադեմիայում՝ Լև Դոդինի կուրսում։ Այն ավարտել է 1996 թվականին։
1993-1998 թվականների ընթացքում ապրել է Ֆրանսիայում, որտեղ և աշխատել է որպես Օդեոն թատրոնի գեղարվեստական ղեկավարի և տնօրենի օգնական։
1997 թվականից, սկսելով ներկայացումներով հանդես գալ Մոսկվայի Ա․ Չեխովի անվան գեղարվեստական թատրոնում, Անտոն Կուզնեցովը սկսում է համագործակցել ֆրանսիացի կոմպոզիտոր Ժան Պասկալ Լամանի հետ։
Անտոն Կուզնեցովը սկսեց ներկայացումներով հանդես գալ դրամատիկական օպերային ներկայացումներով Փարիզում, Ամստերդամում, Զալցբուրգում, Սևիլյայում, Դիժոնում, Ստրասբուրգում, Բրյուսելում։
1995 թվականին ստեղծեց սեփական «BABEL» թատերախումբը, ներկաայցումներ բեմադրեց Մոսկավայի գեղարվեստական թատրոնում և Մոսկվայի Ա․ Պ․ Չեխովի անվան գեղարվեստական թատրոնում։
1998 թվականին Անտոն Կուզնեցովը դարձավ Սարատովի Ա․ Ի․ Սլոնովայի անվան ակադեմիական դրամատիկական թատրոնի գլխավոր ռեժիսոր։
Ավելի ուշ՝ 2004-2005 թվականների ստեղծագործական սուր կոնֆլիկտի պատճառով Անտոն Կուզնեցովը լքեց թատրոնն ու Սարատովը։
Անտոն Կուզնեցովը դասավանդել է Սարատովի կոնսերվատորիայի թատերական ֆակուլտետում։
2000 թվականին Լյուբով Նիկալաևնայի հետ ստեղծեց ռեժիսորադերասանական կազմ, որը գլխավորեց հինգ տարի, նրանց հետ մի քանի ներկայացում բեմադրեց, մեկնեց Ֆրանսիա շրջագայությունների։ 2004 թվականին նա հավաքեց ևս մեկ խումբ, բայց որոշ ժամանակ անց լքեց Սարատովն ու վերադարձավ Ֆրանսիա, իսկ խումբը գլխավորեց Իգոր Բագոլեյը։
2004 թվականին Ժան Կլոդ Ֆալը Անտոն Կուզնեցովի հրավերով այցելեց Սարատով և ծանոթացավ քաղաքի թատերական միջավայրին։
Վեց տարի անց Ժան Կլոդ Ֆալը համաձայնեց ներկայացում բեմադրել Սարատովի Յու․ Պ․ Կիսելյովայի անվան պատանի հանդիսատեսի ակադեմիական թատրոնում։
2006-2013 թվականներին Անտոն Կուզնեցովը մշտական բնակություն հաստատեց և աշխատեց Ֆրանսիայում։
Անտոն Կուզնեցովը մահացել է 2013 թվականի հունիսի 11-ին։


== Մրցանակներ ու կոչումներ ==
Ոսկե Առլեքին մրցանակ, որպես «Բերենդեյ» ներկայացման ռեժիսոր (2000)
Ոսկե Առլեքին մրցանակ, որպես «Երկար երջանիկ կյանք» («Долгая счастливая жизнь») ներկայացման ռեժիսոր(2003)
«Ակադեմիական արմավենի» շքանշանի ասպետ
Ռուսաստանի Դաշնության վաստակով արտիստ (2004)


== Ծանոթագրություններ ==
Վալյե դե Էչո

Վալյե դե Էչո (իսպ.՝ Valle de Hecho), բնակավայր և մունիցիպալիտետ Իսպանիայում։ Գտնվում է Ուեսկա պրովինցիայում (Արագոն իքնանվար համայնքում)։ Մունիցիպալիտետը գտնվում է Խասետանիա շրջանում։ Տարածքը կազմում է 234.4 կմ2։ Բնակչությունը՝ 954 մարդ (2009 թվականի տվյալներով)։ Պրովինցիայի վարչական կենտրոնից գտնվում է 100 կմ հեռավորության վրա։


== Բնակչություն ==


== Ծանոթագրություններ ==


== Արտաքին հղումներ ==
[1]
Բուսկի շրջան

Բուսկի շրջան (ուկրաիներեն՝ Буський район), շրջան Ուկրաինայի Լվովի մարզում։
Ստեղծվել է 1966 թվականին։ Վարչական կենտրոնը՝ Բուսկ։


== Աշխարհագրություն ==
Շրջանի տարածքի մակերեսը կազմում է 856 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 46343 մարդ։ Բնակչության խտությունը կազմում էր 54,14 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի պետական վիճակագրական ծառայության կայքը (ուկր.)
Յուլի Թամիր

Յուլի (Յաել) Թամիր (եբրայերեն՝ ‏יולי תמיר‏‎‎, փետրվարի 26, 1954(1954-02-26), Թել Ավիվ, Իսրայել և Միացյալ Թագավորություն), իսրայելցի քաղաքական և պետական գործիչ, փիլիսոփայության պրոֆեսոր և «Շենքար» քոլեջի նախագահ։ Զբաղեցրել է կրթության նախարարի և կլանման (ներգաղթի) նախարարի պաշտոնները։


== Կենսագրություն ==
Ծնվել է Թել Ավիվում 1954 թվականին։ Ավարտել է Ալյանս դպրոցը Ռամաթ-Ավիվում։ Ծառայել է Իսրայելի բանակի ռազմական հետախուզության 848-րդ ստորաբաժանումում, Արաբա-իսրայելական պատերազմի ժամանակ որպես սպա ծառայել է Սինայի թերակղզում։ Զորացրվել է լեյտենանտի կոչումով։
Թամիրը Երուսաղեմի հրեական համալսարանից ստացել է կենսաբանության բակալավրի և քաղաքագիտության մագիստրոսի կոչումներ։ Նա Օքսֆորդում քաղաքական փիլիսոփայության բնագավառում ստացել է դոկտորական աստիճան։ 1989 -1999 թվականներին Յուլի Թամիրը Թել Ավիվի համալսարանում դասավանդել է փիլիսոփայություն, ինչպես նաև աշխատել է Երուսաղեմի «Շալոմ Հարտման» ինստիտուտում, Փրինսթոնի և Հարվարդի համալսարաններում, որպես գիտաշխատող։


== Քաղաքական գործունեություն ==
Յուլի Թամիրը եղել է «Շալոմ Ահշավ» շարժման հիմնադիրներից, իսկ 1980-1985 թվականներին նա եղել է «Ռաց» շարժման ակտիվիստներից։ 1998-1999 թվականներին Յուլին եղել է Իսրայելի քաղաքացիական իրավունքների ասոցիացիայի նախագահը։
1995 թվականից նա սկսեց ակտիվ քաղաքական գործունեություն ծավալել «Ավոդա» կուսակցությունում։ Չնայած Յուլի Թամիրին չհաջողվեց 1999 թվականի ընտրություններում դառնալ Քնեսեթի պատգամավոր, նա Էհուդ Բարաքի կառավարությունում նշանակվեց Կլանման նախարար։
Քնեսեթի 2003 թվականի ընտրություններում Թամիրն ընտրվել է պատգամավոր և մասնակցել խորհրդարանի ֆինանսական, սահմանադրական, օրենսդրական, հասարակայնության, սպորտի և մշակույթի կոմիտեների աշխատանքներին։ Աշխատել է նաև կառավարությունում կոռուպցիայի հետաքննության խորհրդարանական կոմիտեում։ 2006 թվականին նորից ընտրվել է Քնեսեթի պատգամավոր և մինչև 2009 թվականը Էհուդ Օլմերտի կառավարությունում զբաղեցրել կրթության նախարարի պաշտոնը։ 2006 թվականի նոյեմբերին Օֆիր Պինես-Պազի պաշտոնաթողությունից հետո, Թամիրը կատարել է նաև գիտության, մշակույթի և սպորտի նախարարի պարտականությունները մինչև 2007 թվականի մարտը, երբ նրա փոխարեն նշանակվել է Ռալեբ Մաջադլեն։ Կուսակցության ցուցակում զբաղեցնելով իններորդ հորիզոնականը` նա պահպանեց իր տեղը 2009 թվականի խորհրդարանական ընտրություններում։


== Քաղաքական գործունեության ավարտ ==
2010 թվականի ապրիլի 11-ին Յուլի Թամիրը հայտարարեց քաղաքական ասպարեզից հեռանալու մասին և հրաժարական ներկայացրեց։ Նրա տեղը Քնեսեթում զբաղեցրեց  Ավոդա կուսակցությունից մեկ այլ ակտիվիստ`  Ռալեբ Մաջադլեն։
Քաղաքականությունից հեռանալուց հետո Յուլի Թամիրը պատրաստվում է զբաղվել ակադեմիական աշխատանքով։ «Շենքար» քոլեջը հայտարարում է, որ Յուլին համաձայնվել է զբաղեցնել քոլեջի նախագահի պաշտոնը։


== Ծանոթագրություններ ==
(1634) Նդոլա

(1634) Նդոլա (անգլ.՝ Ndola), աստերոիդ աստերոիդների հիմնական գոտում։ Հայտնաբերվել է 1935 թվականի օգոստոսի 19-ին Սիրիլ Ջեքսոնի կողմից Յոհանեսբուրգում։
Միջին հեռավորությունը Արեգակից կազմում է 2,24566 ա. մ., առավելագույնը մոտենում է 1,8808 ա. մ. հեռավորության վրա և հեռանում 2,6106 ա. մ.։ Արեգակի շուրջ մեկ ամբողջական պտույտ է կատարում 1229,18 երկրային օրվա ընթացքում, իր ուղեծրով շարժվելով միջինում 0,292879 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,6° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1634) Նդոլա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ժդանովո (գյուղ, Պիլնինսկի շրջան)

Անվան այլ կիրառումների համար տե՛ս՝ ԺդանովոԺդանովո (ռուս.՝ Жданово), գյուղ Ռուսաստանի, Նիժնի Նովգորոդի մարզի Պիլնինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վոմինյոլ

Վորգայոլ (ռուս.՝ Вомынъёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պեչորա գետի ձախ ափից 1118 կմ հեռավորության վրա։ Գետի երկարությունը կազմում է 10 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը 
Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100212103000061500
Կոդը ըստ հիդրոլոգիական հետազոտության (ՌԴ) — 103006150
Ավազանի կոդը — 03.05.01.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Աստերոիդների ցանկ (99701-99800)

Աստերոիդների ցանկ (99601-99700)  • Աստերոիդների ցանկ  • Աստերոիդների ցանկ (99801-99900)
 Աստերոիդների ցանկ (99601-99700)  • Աստերոիդների ցանկ  • Աստերոիդների ցանկ (99801-99900)


== Աղբյուր ==
«Discovery Circumstances: Numbered Minor Planets (95001)-(100000)»։ www.minorplanetcenter.net
Տարաս Մուրանովսկի

Տարաս Վասիլյովիչ Մուրանովսկի (փետրվարի 3, 1935(1935-02-03), Տարաշչայի շրջան, Կիևի մարզ, Ուկրաինական ԽՍՀ, ԽՍՀՄ - հուլիսի 17, 2000(2000-07-17)), գիտնական և քաղաքական գործիչ, փիլիսոփայության դոկտոր, տնտեսական գիտությունների թեկնածու, ամբիոնի պրոֆեսոր։ Ռուսաստանի պետական ​​հումանիտար համալսարանի տեղեկատվական ռեսուրսների և Մոսկվայի ուկրաինագիտության առաջին ինստիտուտի ռեկտոր։ Տարաս Մուրանովսկին նաև աշխատել է Ռուսաստանի գիտությունների ակադեմիայի ԱՄՆ-ի և Կանադայի հետազոտությունների ինստիտուտում և եղել է Շիլլերի միջազգային ինստիտուտի ռուսական մասնաճյուղի նախագահը։


== Հոդվածներ ==
«ЛИНДОН ЛАРУШ - БОРЬБА С МОНЕТАРИЗМОМ В МИРОВОМ МАСШТАБЕ»։ larouchepub.com։ Վերցված է 2023-01-02 
«Т.В.Муранивский - «КТО ПОТЕРЯЛ РОССИЮ?»»։ larouchepub.com։ Վերցված է 2023-01-02 
«Методологический семинар ФИАН: Выпуск 1/1»։ web.archive.org։ 2003-05-24։ Արխիվացված է օրիգինալից 2003-05-24-ին։ Վերցված է 2023-01-02 


== Ծանոթագրություններ ==


== Արտաքին հղումներ ==
«Тарас Васильевич Муранивский»։ larouchepub.com։ Վերցված է 2023-01-02 
«LaRouche Russia Dialogue»։ archive.schillerinstitute.com։ Վերցված է 2023-01-02
Միկոլաս Բիրժիշկա

Միկոլաս Բիրժիշկա (լիտ.՝ Mykolas Biržiška, օգոստոսի 24, 1882(1882-08-24), Վեկշնիայ, Shavelsky Uyezd, Կովնոյի նահանգ, Ռուսական կայսրություն - օգոստոսի 24, 1962(1962-08-24), Լոս Անջելես, Կալիֆոռնիա, ԱՄՆ), լիտվացի պատմաբան և գրականագետ, սոցիալական և քաղաքական գործիչ։


== Կենսագրություն ==
Միկոլաս Բիրժիշկին ծնվել է 1882 թվականի օգոստոսի 24-ին։ Սովորել է Շյաուլյայի գիմնազիայում, և ապա՝ Մոսկվայի պետական համալսարանի իրավագիտության ֆակուլտետում (1901-1907)։
Այնուհետևս հաստատվել է Լիտվաում՝ Վիլնյուսում, որտեղ դարձել է ակտիվ գործիչ գիտության բնագավառում և ներգրավվել է Լիտվայի գրականությանը վերաբերվող ուսումնասիրությունների մեջ։ Այնուհետև աշխատել է «Vilniaus žinios» թերթում։
1909-1915 թվականներին աշխատել է Լիտվայի բանկում։ 1917 թվականին ընտրվել է լիտվական խորհրդի անդամ՝ Ռուսական կայսրության կազմում։
1915-1922 թվականներին եղել է Լիտվայում լեզվի ուսուցման Վիլնյուսի քերականական դպրոցի առաջին տնօրենը։ 1922 թվականին լեհական իշխանությունների կողմից ձերբակալվել է և կարճ բանտարկությունից հետո արտաքսվել է։ Վերադառնալով նա 1940-1944 թվականներին աշխատել է Վիլնյուսի համալսարանում։ 1940 թվականից եղել է լիտվագիտության ինստիտուտի տնօրենը։
1944 թվականին խորհրդային զորքերի Լիտվա մտցվելուց հետո Միկոլասը երկրից արտագաղթել է։ Հաստատվելով Գերմանիայում, նա դասավանդել է Լիտվայի գրականություն Համբուրգի Բալթիկ համալսարանում 1946-1949 թվականներին։
1949 թվականին տեղափոխվել է Ամերիկայի Միացյալ Նահանգներ։ Մահացել է Լոս Անջելեսում՝ 1962 թվականին։


== Կարևոր աշխատություններ ==
Lietuvių dainų literatūros istorija, 1919.
Mūsų raštų istorija. 1547-1904, expanded later to "Mūsų raštų istorja (nuo 16 a iki 1864) (1925).
Dainos kelias,1921.
Barono gyvenimas ir raštai, 1924.
Duonelaičio gyvenimas ir raštai, 1927.
Rinktiniai mūsų senovės raštai, 1927.
Aleksandrynas,3 vol. (1960-1965)
Anuo metu Viekšniuose ir Šiauliuose
Lietuviu Tautos Kelias 2 vol. written in exile in Los Angeles, 1952


== Ծանոթագրություններ ==
Քաղաքների մայրը (Աբդ ալ-Ռահման ալ-Քաուաքիբի)

Քաղաքների մայր 19-րդ դարի արաբ գրող և հրապարակախոս Աբդ ալ-Ռահման ալ-Քաուաքիբիի ամենահայտնի ստեղծագործություններից։ Տպագրվել է 1902 թվականին։
«Ումմ ալ-կուրա» հրապարակախոսական աշխատությունն իրենից ներկայացնում է ուտոպիա մուսուլմանական մոդեռնիզմի ոգով։ Նրանում պատկերված է 1899 թ գաղտնի համաժողովը Մեքքայում հաջջի ժամանակ։ Համաժողովի 12 նիստերում մասնակցում էին ոչ միայն արաբ 22 մուսուլմաններ տարբեր երկրներից։ Այս համաժողովի հռչակագրերը կազմում են «Ումմ ալ-կուրա» գրքի մասը։ Այս հռչակագրերը ներկայացված են այնքան իրական, որ շփոթության մեջ են գցել որոշ եվրոպացի արևելագետների, հավատացած լինելով, որ այդ հավաքն իրականում տեղի է ունեցել։

Համաժողովի ժամանակ ակտիվ քննարկում է տեղի ունենում, առաջ են գալիս վեճեր, տարբեր կարծիքներ են բախվում։ Համաժողովի նպատակն է բացահայտել և քննարկել մուսուլմանական աշխարհի անկնման պատճառները և նրա վերածնման համար փնտրել առավել գործուն միջոցներ։ Ալ-Քաուաքիբին այդ պատճառներից առանձնացնում է կրոնականը, քաղաքականը և բարոյականը, որոնք սերտորեն կապված են իրար հետ։ Կրոնական պատճառների շարքում, նա որպես մուսուլմանական ռեֆորմացիայի իսկական կողմնակից դասում է առաջին հերթին աղավաղված պատկերացումները իսլամի մասին, որը մեծ մասամբ մուսուլման աստվածաբանների պատճառով էր տեղի ունենում։ Կապելով մուսուլմանական աշխարհի անկման կրոնական պատճառը քաղաքականի հետ՝ ալ-Քաուաքիբին զայրույթով է այն մուսուլման իմամների մասին, որոնք հանդիսանում էին սուլթանի տոտալիտար ռեժիմի հենարանը։
Ընդհանրապես ազատության և հավասարության գաղափարները Քաուաքիբիի հրապարակախոսության առանձնահատկություններից մեկն են և այս գաղափարները մեծ տարածում են գտել նաև «Ումմ ալ-կուրա»-ում։ Խոսում է նաև մուսուլմանական համայնքի անկման բարոյական պատճառներից, որտեղ առաջին տեղը դրվում է տգիտությունը և նրա հետ սերտորեն կապված կրթության և կրոնական ու բարոյական դաստիարակության փչացումը։ Ալ-Քաուաքիբին այստեղ ընդգծում է նաև կնոջ կրթության անտարբերության հարցը, ինչը և վատ ազդեցություն է ունենում ընտանիքում երեխաների դաստիարակության վրա։ Ալ-Քաուաքիբին բարոյական պատճառներից առանձնացնում է նաև Արևելքի ժողովրդի պասիվությունը, որ ոչնչով չեն աջակցում առաջընթացին։


== Օգտագործված գրականության ցանկ ==
Долинина А.А. Очерки истории арабской литературы нового времени. Египет и Сирия. Публицистика 1870-1914. М.,1968.
Крымский А.Е. История новой арабской литературы (XIX - начало XX века). М, 1971.
Сафронов В.В. Новая арабская литература. М., 1996.


== Արտաքին հղումներ ==
Աբդ ալ-Ռահման ալ-Քաուաքիբի, Քաղաքների մայրը, արաբերեն
Արամ Բոյաջյան

Արամ Արսենի Բոյաջյան (1888, մարտի 15, գյուղ Տալաս, Անատոլիա, Թուրքիա - 1949, Փիրսֆիլդ), էլեկտրատեխնիկ, ՀԽՍՀ ԳԱ արտասահմանյան անդամ (1945)։


== Կենսագրություն ==
Արամ Բոյաջյանը ծնվել է 1888 թվականին Անատոլիայի Տալաս գյուղում։ 1910 թվականից բնակվել է ԱՄՆ-ում։ 1915 թվականին ավարտել է ԱՄՆ-ի Փենսիլվանիա նահանգի Սվարթմորի քոլեջը։ 1915-1949 թվականներին աշխատել է «Ջեներալ Էլեկտրիկ» ընկերությունում, մասնագիտացել էլեկտրական շղթաների տեսության բնագավառում։ Դասավանդել է Մասաչուսեթսի տեխնոլոգիական ինստիտուտում։ Եղել է էլեկտրատեխնիկայի գծով ճարտարագետների ամերիկյան ինստիտուտի անդամ։


== Գործունեություն ==
Հիմնական աշխատանքները վերաբերում են էլեկտրամագնիսական դաշտի, էլեկտրական մեքենաների և էլեկտրական շղթաների տեսությունների հարցերին, եռափաթույթ տրանսֆորմատորներին, էլեկտրական շղթաներում տրանսֆորմատորային միացումներին, ոչ գծային շղթաների մաթեմատիկական անալիզին։


== Ծանոթագրություններ ==
Հասիում

Հասիում - քիմիական տարր է որի նշանն է Hs և ատոմային թիվը՝ 108

Պարբերական աղյուսակ
Սկանդերբեգի հրապարակ (Ալբանիա)

Սկանդերբեգի հրապարակ (ալբ․՝ Sheshi Skënderbej), Տիրանայի գլխավոր հրապարակն է։ 1968 թվականին անվանվել է ի պատիվ Ալբանիայի ազգային հերոս Սկանդերբեգի։ Հրապարակում է գտնվում Սկանդերբեգի հուշարձանը։


== Պատմություն ==

Ալբանական միապետության ժամանակաշրջանում հրապարակը բաղկացած էր տարբեր շինություններից, որոնք կոմունիստական հասարակարգի ժամանակաշրջանում պայթեցվեցին։ Հրապարակի կենտրոնում էր գտնվում հսկայական ցայտաղբյուրը։ Տիրանայի հին շուկան գտնվում էր ներկայիս Մշակույթի պալատի տեղում, Ուղղափառ տաճարը՝ Տիրանայի միջազգային հյուրանոցի տեղում, քաղաքապետարանի նախկին շենքը՝ Ալբանիայի ազգային պատմական թանգարանի շենքի տեղում։ Սկանդերբեգի հուշարձանի տեղում կանգնած է եղել Ստալինի արձանը։ Ալբանիայի առաջնորդ Էնվեր Հոջայի հուշարձանը գտնվում էր Ազգային թանգարանի և Ալբանիայի բանկի միջև։ 1991 թվականի ուսանողական ցույցերի ժամանակ հուշարձանը հանվել է։


=== 2010 թվականի վերանորոգում ===

Տիրանայի նախկին քաղաքապետերից Էդի Ռաման սկսեց հրապարակի մոդերնիզացման և եվրոպականցման ծրագիրը։ 2010 թվականի մարտից աշխատանքներ տարվեցին հրապարակը հետիոտների և հասարակական տրանսպորտի տարածք դարձնելու համար։ Նոր ցայտաղբյուրն անձրևաջրերը որպես ջրամատակարարման միջոց է օգտագործում։ Ժամանակի ընթացքում հրապարակի շուրջ ստեղծվեց նոր օղակաձև ճանապարհ։ Վերանորոգման այս ծրագիրը հովանավորեց Քուվեյթի հանրապետությունը։


=== Նոր նախագիծ ===

2011 թվականի սեպտեմբերից Տիրանայի քաղաքապետ Լուլզիմ Բաշան ներկայացրեց նոր նախագիծ՝ ըստ որի տրանսպորտային միջոցները, հեծանիվները կտեղաշարժվեն հրապարակի կենտրոնից ձգվող նեղ արահետով։ Սկանդերբեգի հուշարձանի տարածքը կանաչապատվեց և տարածքում տնկեցին բազմաթիվ ծառեր։


== Նշանակալի շինություններ ==
Տիրանայի միջազգային հյուրանոց
Տիրանայի մշակույթի պալատ
Ալբանիայի ազգային պատմական թանգարան
Սկանդերբեգի հուշարձան (Տիրանա)


== Պատկերասրահ ==

		
		
		


== Ծանոթագրություններ ==
Trackshittaz

Trackshittaz, ավստրիական հիփ-հոփ դուետ, որը ձևավորվել է 2010 թվականին։ Անդամներն են Լուկաս Պլյոխլը և Մանուել Հոֆելները։
2012-ին նրանք Woki mit deim Popo երգով ներկայացրել են Ավստրիան Եվրատեսիլ 2012 երգի մրցույթում և չեն անցել եզրափակիչ փուլ, զբաղեցնելով կիսաեզրափակչի վերջին հորիզոնականը։
Պերվոմայսկի (քաղաքատիպ ավան, Շիլկինսկի շրջան)

Անվան այլ կիրառումների համար տե՛ս՝ ՊերվոմայսկիՊերվոմայսկի (ռուս.՝ Первомайский), քաղաքատիպ ավան Ռուսաստանի Անդրբայկալյան երկրամասի Շիլկինսկի շրջանի կազմում։
Բնակչությունը 2010 թվականին գրանցված տվյալներով կազմում էր 12841 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կևին Կամպլ

Կևին Կամպլ (սլովեն.՝ Kevin Kampl, հոկտեմբերի 9, 1990(1990-10-09), Զոլինգեն, Դյուսելդորֆ, Հյուսիսային Հռենոս-Վեստֆալիա, Գերմանիա), սլովենացի ֆուտբոլիստ, ով հանդես է գալիս Դորտմունդի «Բորուսիայում» և Սլովենիայի հավաքականում որպես կիսապաշտպան։ Հունիսի 20-ի դրությամբ տրանսֆերային արժեքը կազմում է 9.000.000€։


== Ակումբային կարիերա ==

Կամպլը գերմանական Բայեր 04-ի ակադեմիայի սան է։ 2008 թ.-ին նորամուտն է նշել երկրորդ կազմում։ 2009-10 մրցաշրջանում նա հայտավորված էր հիմնական կազմում, բայց նորամուտը նշել այդպես էլ չկարողացավ։ 2010 թ.-ին Կևինը տեղափոխվել է «Գրոյտեր»։ Հոկտեմբերի 29-ին՝ «Էրցգեբիրգե Աուեի» դեմ խաղում նա նորամուտը նշեց նոր ակումբի կազմում։ Դա հիմնական կազմում նրա անցկացրած միակ խաղն էր, որից հետո Կևինը խաղում էր երկրորդ կազմում։ Այդ իսկ պատճառով 2011 թ.-ի ձմռանը նա վերադարձավ Լևերկուզեն։ Դրանից հետո Եվրոպայի լիգայի խարկովյան «Մետալիստ» ակումբի դեմ խաղում Կամպլը նորամուտը նշեց «Բայերի» հիմնական կազմում։ Կևինը այդպես էլ չկարողացավ հիմնական տեղ ապահովել հիմնական կազմում, այդ իսկ պատճառով էլ տեղափոխվում է սկզբում «Օսնաբրյուկ», իսկ հետո «Աալեն»։
2012 թ.-ի ամռանը Կամպլը տեղափոխվում է ավստիրական «Ռեդ Բուլ»։ Տրանսֆերը գնելու համար նոր ակումբը վճարել էր 3 միլիոն եվրո։ Սեպտեմբերի 15-ին՝ «Ռիդի» դեմ խաղում նորամուտը նշեց ավստրիական Բունդեսլիգայիում։ 2013 թ.-ի փետրվարի 24-ին Կևինը «Ռապիդի» դեմ խաղում դարձավ նոր ակումբում իր առաջին գոլի հեղինակը։
2014 թ.-ի դեկտեմբերի 22-ին Կամպլը տեղափոխվում է դորտմունդյան «Բորուսիա»։


== Կարիերան հավաքականում ==
Կամպլը հանդես էր գալիս Սլովենիայի երիտասարդական հավաքականում։ 2012 թ.-ի նոյեմբերի 04-ին՝ Մակեդոնիայի դեմ ընկերական խաղում Կևինը նորամուտը նշեց Սլովենիայի հավաքականի հիմնական կազմում։


== Ձեռքբերումներ ==
Ակումբային
 «Ռեդ Բուլ»

Ավստրիայի չեմպիոն։ 2014
Ավստրիայի գավաթի մրցանակակիր։ 2014


== Ծանոթագրություններ ==


== Արտաքին հղումներ ==
Վիճակագրությունը soccerway-ում
Պրոֆիլը Transfermarket.com կայքում
Խունիոր Ֆիրպո

Խունիոր Ֆիրպո (իսպ.՝ Junior Firpo, օգոստոսի 22, 1996(1996-08-22), Սանտո Դոմինգո, Դոմինիկյան Հանրապետություն), իսպանացի պրոֆեսիոնալ ֆուտբոլիստ։ Ներկայումս հանդես է գալիս Բարսելոնայի կազմում։ Խաղում է ձախ պաշտպանի դիրքում։


== Ակումբային կարիերա ==


=== Ռեալ Բետիս ===
Խունիորը Ռեալ Բետիսի ակադեմիայի սան է։ 2017 թվականի օգոստոսի 1-ին նա 4 տարվա պայմանագիր կնքեց ակումբի հետ՝ տեղափոխվելով Բետիսի առաջին թիմ։ Իր պրոֆեսիոնալ դեբյուտը նշեց 2018 թվականի փետրվարի 12-ին՝ մեկնարկային կազմում խաղադաշտ դուրս գալով Դեպորտիվո Լա Կորունյայի դեմ խաղում և գոլային փոխանցման հեղինակ դառնալով այս հանդիպման 54-րդ րոպեին։ Իր առաջին գոլը խփեց մարտի 17-ին՝ Էսպանյոլի դեմ խաղում։ Ապրիլի 19-ին Խունիորը խաղի ավելացված ժամանակում խփեց Լաս Պալմասի դեմ հանդիպման միակ գնդակը՝ 1-0 հաշվով հաղթանակ պարգևելով Բետիսին։ Իր առաջին մրցաշրջանում իսպանացին անցկացրեց 14 հանդիպում՝ դառնալով 2 գոլի և 2 գոլային փոխանցման հեղինակ։
2018 թվականի օգոստոսի 19-ին Խունիորը երկարաձգեց իր պայմանագիրը Բետիսի հետ մինչև 2023 թվականը։ Իր առաջին հանդիպումը եվրոպական առաջնություններում իսպանացին անցկացրեց հոկտեմբերի 25-ին՝ Եվրոպայի Լիգայի խմբային փուլի Միլանի դեմ խաղում։ Նոյեմբերի 11-ին Խունիորը գոլի և գոլային փոխանցման հեղինակ դարձավ Բարսելոնայի դեմ խաղում՝ օգնելով Բետիսին հաղթել 4-3 հաշվով։ Դեկտեմբերի 2-ին նա խփեց Ռեալ Սոսիեդադի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին։ Ռեալ Բետիսի կազմում Խունիորը անցկացրեց 43 հանդիպում՝ դառնալով 5 գոլի և 7 գոլային փոխանցման հեղինակ։


=== Բարսելոնա ===
2018 թվականի օգոստոսի 4-ին Խունիորը 5 տարվա պայմանագիր կնքեց Բարսելոնայի հետ։ Ակումբը նրա համար վճարեց 18 միլիոն եվրո, և կպարտավորվի վճարել ևս 12 միլիոն եվրո բոնուսների դեպքում։


== Միջազգային կարիերա ==
Խունիորը իրավասու է ներկայացնել Իսպանիան և Դոմինիկյան Հանրապետությունը միջազգային ասպարեզում։ 2015 թվականի հոկտեմբերի 9-ին նա Դոմինիկյան Հանրապետության ազգային հավաքականի կազմում մասնակցեց Բրազիլիայի Մ23 հավաքականի դեմ ոչ պաշտոնական ընկերական խաղին։ 2018 թվականի օգոստոսի 31-ին Խունիորը հրավիրվեց Իսպանիայի մինչև 21 տարեկանների երիտասարդական հավաքական։ Իր դեբյուտը երիտասարդական թիմի կազմում նշեց սեպտեմբերի 6-ին՝ Ալբանիայի դեմ խաղում։ 2019 թվականին Ֆիրպոն Մ21 հավաքականի կազմում մասնակցեց Եվրոպայի առաջնությանը՝ անցկացնելով 3 հանդիպում և օգնելով իր թիմին նվաճել գավաթը։


== Կարիերայի վիճակագրություն ==


=== Ակումբային վիճակագրություն ===
2019 թվականի օգոստոսի 5-ի դրությամբ


== Նվաճումներ ==


=== Ակումբային ===
Իսպանիա Մ21

ՈՒԵՖԱ Եվրոպայի Մ21 առաջնություն. 2019


== Ծանոթագրություններ ==


== Արտաքին հղումներ ==
Խունիորի պաշտոնական Տվիտերի էջը
Խունիորի պաշտոնական Ինստագրամի էջը
Խունիորը transfermarkt-ում
Խունիորը soccerbase.com-ում
Խունիորը WhoScored.com կայքում
Խունիորը Ռեալ Բետիսի պաշտոնական կայքում
Խունիորը Լա Լիգայի պաշտոնական կայքում
Խունիորը ՈՒԵՖԱ-ի պաշտոնական կայքում
Գուշչինո (այլ կիրառումներ)

Գուշչինո, կարող է վերաբերել՝

Գուշչինո - գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Գուշչինո - գյուղ Ռուսաստանի Սմոլենսկի մարզի Սմոլենսկի շրջանի կազմում։
UTC+4:51

UTC+04:51, ժամային գոտի, որը կիրառվել է Բոմբեյում (1995 թվականից հետո՝ Մումբայ) մինչև 1955 թվականը, երբ սխալմունքը փակվեց մտցնելով հնդկական ստանդարտ ժամանակը (UTC+5:30), որը այս ժամային գոտուց ավել է 39 րոպեով։
Չորրորդ իշխանություն (կտավ)

«Չորրորդ իշխանություն» (իտալերեն՝ Il Quarto Stato), Ջուզեպպե Պելիցա դա Վոլպեդոյի 1901 թվականին դիվիզիոնիզմ ոճով ստեղծած կտավը, որտեղ նկարիչն անդրադարձել է պրոլետարիատին։ Ի սկզբանե կտավը կոչվել է «Աշխատողների ուղին»։
Գտնվում է Միլանի Դուոմո հրապարակին կից Novecento թանգարանում։ Նախնական տարբերակը պահվել է նաև Միլանի Բրերա պատկերասրահում։


== Նկարագրություն ==
«Չորրորդ իշխանությունը» Ջուզեպպե Պելիցա դա Վոլպեդոյի ամենահայտնի ստեղծագործությունն է։ Այն դարձել է Իտալիայում և ամբողջ Եվրոպայում առաջադեմ և սոցիալիստական սկզբնապատճառների հայտնի խորհրդանիշը։
Նկարը քսաներորդ դարի պատկեր է, որտեղ ներկայացված են գործադուլ անող աշխատողները (չորրորդ իշխանության անդամներ)։ Նկարը գործադուլը ներկայացնում է ոչ թե որպես մարդկանց սոցիալական կյանքից հատված, այլ որպես խորհրդանիշ։
Երեխան գրկին կնոջ հետ մարդիկ հավասար տարածությամբ շարժվում են դեպի լույսը։ Կտավում թեման արծարծված է ամբողջ զարգացմամբ։ Նկարիչն այս թեմային անդրադարձել է նաև այլ կտավներում՝ «Սովի դեսպան», «Մարդկանց հոսք» և «Աշխատողների ուղին» 1898 թվականի նախապատրաստական էսքիզը։ Նկարի գեղանկարչական կոմպոզիցիան հավասարակշռված է իր ձևով, կենսունակ է իր լույսով՝ տալով զանգվածային շարժման կատարյալ գաղափարը։
Բերնարդո Բերտոլուչիի «1900» ֆիլմում օգտագործվել է այս նկարի մեծացված տարբերակը։


== Տես նաև ==
Դիվիզիոնիզմ
Արդյունաբերական հեղափոխություն
Պրոլետարիատ
Նեոմալթուսականություն


== Ծանոթագրություններ ==


== Արտաքին հղումներ ==
Il Quarto stato
Տորֆյանոե (գյուղ, Գատչինսկի շրջան)

Տորֆյանոե (ռուս.՝ Торфяное), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 1174 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արարի

Արարի  (պորտ.՝ Arari), համայնք Բրազիլիայում՝ Մարանիան նահանգի կազմում։ Մունիցիպալիտետ, Մարանիան նահանգի կենտրոնական մարզում։ Մտնում է Մեդիու Մեարինի գավառի կազմի մեջ։ Բնակչությունը կազմում է 27 504 մարդ՝ 2006 թվականի տվյալներով։ Գրավում է 1 100,285 կմ2 տարածք։ Բնակչության խտությունը՝ 25,0 մարդ/կմ²։


== Պատմություն ==
Քաղաքը հիմնադրվել է 1864 թվականի հունիսի 27-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 32.980.418,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.222,31 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,617 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Արարիի մասին
Մացկովցի (այլ կիրառումներ)

Մացկովցի, կարող է վերաբերել՝

Մացկովցի - գյուղ, Ուկրաինայի Խմելնիցկիի մարզի Խմելնիցկիի շրջանում
Մացկովցի - գյուղ, Ուկրաինայի Պոլտավայի մարզի Լուբնիի շրջանում
Համբարձում Փափազյան

Համբարձում Փափազյան (1830, Կոստանդնուպոլիս – մահան թվականն անհայտ է), հայ բանաստեղծ։ Սովորել է Լազարյան ճեմարանում (1840–1848), ապա՝ Դորպատի համալսարանի աստվածաբանական բաժնում։ Դորպատի հայ ուսանողների ինքնուրույն և թարգմանական բանաստեղծությունների (դորպատյան բանաստեղծություններ) շարքում լայնորեն հայտնի է եղել Փափազյանի «Զքեզ որդիք արամյան կոչե Հսյաստան»-ը («Քնար Հայկական», 1868, ժողովածուն), որտեղ արտահայտված է հայ ուսանողության հայրենասիրությունն ու ազգին ծառայելու պատրաստակամությունը։
Ուլշ լա Վալե Ֆուլոն

Ուլշ լա Վալե Ֆուլոն  (ֆր.՝ Saint-Pierre-Aigle), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Գինիկուր կանտոնի կազմի մեջ։ Համայնքի շրջանը՝ Լան։
Համայնքի INSEE կոդը՝ 02578:


== Բնակչություն ==
2010 թվականի տվյալներով՝ համայնքի բնակչությունը կազմում է 63 մարդ։


== Տնտեսություն ==
2010 թվականին համայնքի 35 աշխատունակ (15-64 տարեկան) բնակիչներից 26-ը տնտեսապես ակտիվ էին, 9-ը՝ ոչ ակտիվ (ակտիվության ցուցանիշը կազմել է 74,3%, 1999 թվականին եղել է 68,6%)։ 26 տնտեսապես ակտիվ բնակիչներից աշխատում էին 24-ը (12 տղամարդ և 12 կին), գործազուրկ էին 2 մարդ (1 տղամարդ և 1 կին)։ 9 տնտեսապես ոչ ակտիվ բնակիչներից 2 ը եղել են աշակերտներ կամ ուսանողներ, -ը՝ թոշակառուներ, 3-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Ուլշ լա Վալե Ֆուլոն  (ֆր.)
Պավլովսկի (քաղաքատիպ ավան, Օչյորսկի շրջան)

Անվան այլ կիրառումների համար տե՛ս՝ ՊավլովսկիՊավլովսկի (ռուս.՝ Павловский), քաղաքատիպ ավան Ռուսաստանի Պերմի երկրամասի Օչյորսկի շրջանի կազմում։
Բնակչությունը 2010 թվականին գրանցված տվյալներով կազմում էր 3258 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կարլ Մարքսի (Ցելինսկի շրջան)

Կարլ Մարքսի (ռուս.՝ Карла Маркса), գյուղ Ռուսաստանի Ռոստովի մարզի Ցելինսկի շրջանում։ Մտնում է Յուլովսկոյե գյուղական համայնքի կազմի մեջ։
Մինաս Վարդապետ Գասպարյանց

Մինաս Վարդապետ (Գասպարյանց, Աոթվինցի, ծննդյան և մահվան թվականներն անհայտ են), XVIII դարի հայ լուսավորական գործիչ, մաթեմատիկայի ուսուցիչ, Մխիթարյան միաբանության անդամ։
Հրատարակել է «Նոր գիւտ կամ Գործ համարողական արհեստին» (1787) գործնական հաշիվներ կատարելու մաթեմատիկայի ձեռնարկը վաճառականների համար։


== Ծանոթագրություններ ==
Բոլոնյեզ

Բոլոնյեզ, դեկորատիվ շան ցեղատեսակ, առաջացած Իտալիայում։


== Ցեղատեսակի ծագում ==
Ենթադրվում է, որ բոլոնյեզների ցեղատեսակը առաջացել է Իտալիայում մալթական բոլոնոկների և գաճաճ պուդելների խաչասերումից, որոնցից նա ժառանգել է գանգուր մազեր և հաստ բուրդ։
16֊րդ դարում այս ցեղատեսակի շները հայտնվեցին Ֆրանսիայում, որտեղ դարձան ֆրանսիական արքունիքի սիրելիները։
18֊րդ դարում ֆրանսիական դեսպանը, գալով Ռուսաստան, նվիրեց այս ցեղատեսակի մի քանի շունիկ կայսրուհի Եկատերինա II֊ին։ Ռուսաստանում այս շունիկը ստացավ «ֆրանսիական բոլոնկա» անվանումը, բայց ցեղատեսակի ճիշտ անվանումն է՝ «բոլոնյեզ»՝ բոլոնական շունիկ։


== Արտաքին տեսք ==
Բոլոնյեզը, որպես օրենք, ունի համասեռ սպիտակ գունավորում կամ белого с палевым на ушах, փոքրիկ է, քառակուսի կազմվածքով, զվարթ է, շատ ուրախ շունիկ է, հպարտ տնկած գլխով, կախված ականջներով, ծածկված եկրար թափվող մորթով, և մուգ, շատ արտահայտիչ, ուշադիր, բավականին մեծ աչքերով։ Հասակը 20-30 սմ է, քաշը՝ 4,5-7 կգ։
Իր արտաքինին շատ էֆեկտիվ տեսք են տալիս աչքերը, կոպերը, շրթունքները և քիթը։ Անցումը ուռուցիկ ճակատից կարճ մռութ հստակ նշված է։ Մորթին խիտ է, մետաքսանման, ազատ գանգուրներով։ Պոչը ծածկված է երկար, թափվող մորթով, բարձր է տեղակայված։ Այս շան մորթին կտրում են մկրատով՝ բացելով նրա աչքերը և տալով գլխին կլորավուն ձև։


== Պահվածք ==
Բոլոնյեզները չափից դուրս սիրալիր են իրենց տերերի հետ և թերահավատ են օտարների հանդեպ։ Շներն ունեն մոդայիկ քայլվածք և շատ հմայիչ են։


== Ծանոթագրություններ ==


== Արտաքին հղումներ ==
Բոլոնյեզների նկարագրությունը
Պրիարգունսկի շրջան

Պրիարգունսկի շրջան (ռուս.՝ Приаргунский район), մունիցիպալ շրջան Ռուսաստանի Դաշնության Անդրբայկալյան երկրամասում։
Ստեղծվել է 1962 թվականին։ Վարչական կենտրոնը՝ Պրիարգունսկ։


== Աշխարհագրություն ==
Շրջանի տարածքի մակերեսը կազմում է 4740 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 25460 մարդ։ Բնակչության խտությունը կազմում էր 5,37 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Հրաշաղափ

Հրաշաղափ, կրակի ստացման պարզագույն և հնագույն տարբերակներից մեկը, որի դեպքում ձողաձև փայտի շաղափաձև շփման միջոցով ստանում են կրակ։ Ձողաձև փայտը պահելով ձեռքի ափերի մեջ` դրանց հառաջ ու հետ շարժման միջոցով այն շաղափաձև հպում են հրադաշտին։ Որպես շփման արդյունք` ցուպիկի այն ծայրը, որը հպվում է հրադաշտին, տաքանում է այնքան, որ կարողանում է լուցել աբեթը։ Որպես հրաշաղափ հիմնականում օգտագործում են 25-50 սմ երկարություն և 1-2 սմ լայնություն ունեցող ցուպիկ։
Հրաշաղափն օգտագործվել է բազմաթիվ պարզունակ քաղաքակրթություններում` կրակ ստանալու համար։ Հրաշաղափի օգտագործումը սովորաբար ուսուցանվում է որպես գոյապահպանական հմտություն։ Հրաշաղափի ճիշտ օգտագործման դեպքում այն կարող է կիրառվել որպես շաղափ` փայտը, քարը կամ ոսկրը ծակելու համար։
Ձեռնափերով ուղղահայաց ճնշում է գործադրվում ցուպիկի վրա` այն դրանց միջև թավալելու ընթացքում։ Հրաշաղափի օգտագործման ընթացքում ձեռնափերը պարբերաբար իջնում են ցուպիկով և պետք է բարձրացվեն վեր։ Դրանից խուսափելու համար կարելի է ճեղք բացել ցուպիկի վերևի մասում` դրա մեջ պարանի կտոր ամրացնելով, որի վրա արված օղակներին կարող են ամրանալ բթերը։ Հրաշաղափի փորձառու օգտագործողները կարողանում են ուղղահայաց ճնշումն ապահովել գրեթե առանց ձեռնափերի ներքև սահման։
Հրաշաղափի ավելի կատարելագործված տեսակ է աղեղնաշաղափը։


== Տես նաև ==
Կրակ
Աբեթ
Կրակի ստացում
Հրագութան
Աղեղնաշաղափ


== Ծանոթագրություններ ==
Դրախտաձոր (այլ կիրառումներ)

Դրախտաձոր անունը կարող է վերաբերել

Դրախտաձոր՝ գյուղ Արցախի Հանրապետության Քաշաթաղի շրջանում (ներկայում գտնվում է Ադրբեջանի զինված ուժերի վերահսկողության ներքո),
Դրախտաձոր՝ համայնք Արցախի Հանրապետության Քաշաթաղի շրջանում (ներկայում համայնքի բոլոր բնակավայրերը գտնվում են Ադրբեջանի զինված ուժերի վերահսկողության ներքո)։
Խաչեղբայր (այլ կիրառումներ)

Խաչեղբայր, կարող է վերաբերել՝

Խաչեղբայր - քրիստինեական և մասնավորապես Հայաստանյաց Առաքելական Եկեղեցու ծիսակարգում՝ պսակադրության արարողության վկան
Խաչեղբայր - հայկական արական անուն
Սնուփի

Սնուփի (անգլ.՝ Snoopy՝ սիրալիր), Բինգլ ցեղատեսակի մտացածին շուն, որը Peanuts կոմիքսի հայտնի կերպարն է։ Կերպարը ստեղծվել է նկարիչ Չ. Շուլցի կողմից։ Կերպարը առաջին անգամ կոմիքսում հայտնվել է 1950 թվականի հոկտեմբերի 4-ին։ Ռուսաստանում Սնուփիի մասին կոմիքսները լույս են տեսել մանկական «Ցուցակ» շաբաթաթերթում։


== Կոմիքսներ ==
Կերպարը առաջին անգամ կոմիքսում հայտնվել է 1950 թվականի հոկտեմբերի 4-ին։ Սկզբում Շուլցը ցանկանում էր կերպարին անվանել Սնիֆֆի, բայց հետո իմանում է, որ այդ անունը արդեն օգտագործվել է մեկ այլ կոմիքսում։ Սկզբի կոմիքսներում այդքան էլ հասկանալի չէր՝ ում է պատկանում Սնուփին, սակայն հաջորդող կոմիքսներից պարզ է դառնում, որ Սնուփին կոմիքսի գլխավոր հերոսներից մեկի՝ Չարլի Բրաունի շունն է։

Սկզբում Սնուփին նման էր սովարական մի շան (նրա մտքերը բավականին պարզ էին, օրինակ՝ ուտելիք), իսկ հետո նա իրեն սկսեց բացահայտել, և չնայած այն բանին, որ նա ձայն չէր հանում՝ մնացած հերոսները նրան հասկանում էին։ Սնուփիի հետաքրքրություններից մեկը Լև Տոլստոյի Պատերազմ և խաղաղություն վեպի ընթերցումն էր՝ օրական մեկ բառի արագությամբ։
Իրեն անվանում էր «Առաջին աշխարհամարտի ամենատաղանդավոր աս-օդաչու»։ Սնուփիի հիմնական հոբբին գիրք գրելն էր։ Ուներ իրավաբանի կրթություն։ Էնդի, Օլաֆ, Սպայկա եղբայրները նրա հարազատներն են։


== Մուլտիպլիկացիա ==
«Չարլի Բրաունի ծնունդը» (1965)
«Սնուփի, տուն վերադարձիր» (1972)
«Փրկիր քո կյանքը, Չարլի Բրաուն» (1977)
«Եվ նորից ծննդյան ժամանակն է, Չարլի Բրաուն» (1992)
«Սնուփին և հաստափոր երեխաները կինոյում» (2015)


== Հռչակ ==
Ապոլոն-10 նավի լուսնային մոդուլը կոչվել է Snoopy: Թռիչքը տեղի է ունեցել 1969 թվականի մայիսի 18-ից մինչև մայիսի 26-ը։
Ռեփեր Սնուփ Դոգը իր կեղծանունը վերցրել է Սնուփիի պատվին։
Սնուփին գրող Սթիվեն Քինգի սիրելի հերոսներից է։ Նա իր մի քանի ստեղծագործություններում նշել է Սնուփիին։
2015 թվականի նոյեմբերի 2-ին Հոլիվուդյան փառքի ծառուղում հայտնվեց նաև Սնուփիի անունով աստղ։


== Ծանոթագրություններ ==


== Արտաքին հղումներ ==
Կոմիքսի պաշտոնական կայք
Վալգոլիո

Վալգոլիո  (իտալ․՝ Valgoglio)՝ կոմունա Իտալիայում, Լոմբարդիա մարզի Բերգամոյի գավառում։
Բնակչությունը կազմում է 613 մարդ (2008 թվականի տվյալներով)։ Բնակչության խտությունը 20 մարդ/կմ²։ Տարածքը՝ 31 կմ²։ Փոստային ինդեքս՝ 24020։ Հեռախոսային կոդ՝ 0346։
Բնակավայրի հովանավորն է համարվում՝ սուրբ Santa Maria Assunta-ն։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0346 41053


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
(4586) Գանվոր

(4586) Գանվոր (անգլ.՝ Gunvor), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,305559 ա. մ., առավելագույնը մոտենում է 2,1252 ա. մ. հեռավորության վրա և հեռանում 2,4859 ա. մ.։ Արեգակի շուրջ մեկ ամբողջական պտույտ է կատարում 1278,68 երկրային օրվա ընթացքում, իր ուղեծրով շարժվելով միջինում 0,28154 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,16° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4586) Գանվոր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Համակրանք

Համակրանք (հուն․՝ συμπάθεια «կարեկցանք, համակրանք», հին հունարեն՝ συμ «միասին» + πάθος «զգացմունք, կիրք, ձգողություն»), ինչ-որ մեկի կամ ինչ-որ բանի հաստատուն հուզական հակվածության զգացում։ Հակադրվում է հակակրանքին։
Համակրանքը, որպես օրենք, առաջանում է ընդհանուր հայացքների, հետաքրքրությունների և արժեքների հիման վրա, ինչպես նաև տվյալ մարդու արտաքինի, պահվածքի և բնավորության գծերի նկատմամբ ընտրական դրական ռեակցիայի արդյունքում։ Մի մարդու համակրանքը մյուսի նկատմամաբ արտահայտվում է որպես բնազդային հակվածություն, նրանց միջև ներքին հարազատության զգացում։ Արտահայտվում է մարդու նկատմամբ բարձր հետաքրքրությամբ, բարյացակամությամբ, ուշադրության և օգնության ցուցաբերմամբ։ Որոշ մշակույթներում համակրանքը կարող է նշանակել այլ մարդկանց համար երջանկության ցանկություն, նրանց խնդիրների և դժբախտությունների հանդեպ կարեկցանքի զգացողություն (այն մարդկանց, ում հանդեպ համակրանք ես տածում)։ Համակրանք կարող է առաջանալ ընկերության մեջ, երբ մարդիկ միմյանց հետ շփվելուց հաճույք են ստանում և կապվածություն են զգում։


== Տես նաև ==
Էմպաթիա
Հակակրանք
Կիրք


== Ծանոթագրություններ ==


== Գրականություն ==
Гозман Л. Я. «Психология эмоциональных отношений». — М.: Издательство МГУ, 1987. — 175 с.
Պատարա Խուրվալեթի

Պատարա Խուրվալեթի (վրաց.՝ პატარა ხურვალეთი), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 780 մետր բարձրության վրա։ Շրջկենտրոն Գորիից հեռու է 2 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 414 մարդ։


== Ծանոթագրություններ ==
Կտոր մը երկինք

«Կտոր մը երկինք», Վահան Թոթովենցի «Բաց կապույտ ծաղիկներ» պատմվածքի հիման վրա 1980 թվականին նկարահանված ֆիլմ։


== Սյուժե ==
Ֆիլմը պատմում է Խարբերդում մեծացող որբ Թորիկի մասին։
Մորաքրոջ և նրա արհեստավոր ամուսնու խնամքի տակ է մեծանում երկչոտ տղան՝ Թորիկը։ Ամեն ինչ խաղաղ ընթացքով կարող էր գնալ, բայց Թորիկը մեծանում և ամուսնանում է հասարակաց տան աղջկա հետ։ Քաղաքը չի կարող ներել նրան, սակայն երիտասարդը հանուն իր երջանկության վճռականություն և համարձակություն է ցուցաբերում։


== Դերերում ==
Մհեր Մկրտչյան – Գրիգոր աղա
Սոֆիկո Ճիաուրելի – Թուրվանդա, Թորիկի մորաքույրը
Գալինա Բելյաևա – Անժել
Աշոտ Ադամյան – Թորիկ
Արմեն Կույումջյան – մանուկ Թորիկ
Գալյա Նովենց – Հովակիմի կինը
Հարություն Մովսիսյան – սկսնակ մսագործ
Ազատ Շերենց – քահանա
Լեոնարդ Սարկիսով – վարսավիր
Ալեքսանդր Գալիբին – Սաշա
Մարի Ռոզ Աբուսեֆյան, Արտյուշա Գյոդակյան, Արմեն Խոստիկյան, Մայիս Ղարագյոզյան, Նատալյա Կրաչկովսկայա, Մելինե Համամջյան, Ալեքսանդր Հովհաննիսյան, Հովհաննես Հովհաննիսյան, Ստեփան Հարությունյան, Էվելինա Շահիրյան, Ավետիք Ջրաղացպանյան, Սերգեյ Չոլախյան, Ռաֆայել Քոթանջյան, Հակոբ Ազիզյան, Ստեփան Աջաբխանյան, Արթուր Խուդոյան, Գ. Խաչիկյան, Շ. Մկրտչյան, Ս. Մուրադյան, Տիգրան Ոսկանյան, Էդգար (Գարիկ) Վիրապյան, Սիրվարդ Հաբեշյան, Վիկտոր Ոսկանյան։


== Ստեղծագործական խումբ ==
ռեժիսորներ – Ռոմեն Ժամհարյան, Ա. Սանջյան
ռեժիսորի ասիստենտներ – Ժորա Բարսոյան, Աշոտ Մախմուրյան
օպերատորներ – Շավարշ Վարդանյան, Մարատ Խանամիրյան
օպերատորի ասիստենտ – Ալեքսանդր Դավթյան
համակցական նկարահանումներ՝ օպերատոր – Ստեփան Մարտիրոսյան, նկարիչ Հովհաննես Հովհաննիսյան
բեմադրող նկարիչ – Ռաֆայել Բաբայան
զգեստների նկարիչ – Լիդիա Գևորգյան
նկարիչ դեկորատոր – Մելանյա Մաքսապետյան
նկարիչ դիմանկար – Վլադիմիր Ասատրյան
հնչյունային օպերատոր – Յուրի Սայադյան
մոնտաժ – Հասմիկ Մելքոնյան
խմբագիր – Էվերտ Պայազատյան, Սուրեն Սարուխանյան
տնօրեն – Վ. Ղոչիկյան


== Մրցանակներ և պարգևներ ==
Սոֆիկո Ճիաուրելին իր դերի համար ստացել է ՀԽՍՀ ժողովրդական արտիստ կոչումը։
Ֆիլմը նշված էր Սան Ռեմոյի կինոփառատոնում։
1981 թ. Վիլնյուսի 14-րդ համամիութենական կինոփառատոնում Հենրիկ Մալյանն արժանացավ լավագույն ռեժիսորական աշխատանքի համար սահմանված մրցանակին։ «Կտոր մը երկինք» ֆիլմի կոմպոզիտոր Տիգրան Մանսուրյանին շնորհվեց երաժշտական լավագույն լուծման համար սահմանված մրցանակը, իսկ Թորիկի դերակատար Աշոտ Ադամյանը համարվեց կինոփառատոնի ամենահմայիչ դերասանը։
պրեմիերա – 1980 թվականի հոկտեմբերի 10 Երևանում
պրեմիերա – 1980 թվականի մայիսին Մոսկվայում


== Հղումներ ==

«Կտոր մը երկինք» ֆիլմը «Հայկական կինո» կայքում Archived 2011-12-25 at the Wayback Machine.
Բաց-կապույտ ծաղիկներ(չաշխատող հղում)
Գյուլի Թալա

Գյուլի Թալա, ձմեռանոց Շամշադինի շրջանում։ 1926 թվականին ուներ 25, 1939 թվականին՝ 38 բնակիչ։ Հետագայում մշտական բնակիչ չի ունեցել։


== Ծանոթագրություններ ==